
QUIBUS BheronrBts STRABO 
USUS SIT IN DESCRIBENDA ORA 
MARIS PONTICI A BYZANTIO 

| USQUE AD TANAIN. 


DISSERTATIO INAUGURALIS 


QUAM 
AD SUMMOS IN PHILOSOPHIA HONORES 


AB 
AMPLISSIMO PHILOSOPHORUM ORDINE 
IN 
ACADEMIA FRIDERICIANA HALENSI 
CUM VITEBERGENSI CONSOCIATA 
RITE IMPETRANDOS 


SCRIPSIT 


CAROLUS HEILMANN 


BORUSSO'- HASSUS, 


HALIS SAXONUM 
TYPIS ORPHANOTROPHEI. 


MDCCCLXXXV. 


PATRI OPTIMO SACRUM. 


Maxima operis geographici Strabonis parte consentaneum est 
contineri descriptionem Europae. In qua postquam occidentis 
solis terras, Hispaniam, Galliam, Italiam et insulas prope sitas 
depinxit, initio septimi libri se vertit ad describendas terras ad 
septentrionis et aquilonis partes spectantes, quas inter Rhenum 
et Tanain et ad utramque Istri ripam sitas esse dicit. Ipsa 
descriptio initium capit ab ea parte Germaniae, quae est inter 
Rhenum et Albim, deinde commemorantur Cimbri aliaeque gentes 
et Germanicae et alius originis, tum scriptor in tertio capite 
aggreditur ad oram occidentalem maris Pontici et gentes in ea 
habitantes describendas. 

Etiam aetate satis recenti! Graeci remotarum illarum regio- 


num ad aquilonis partes spectantium, quae quidem procul ab 


ora sitae erant, cognitionem parum accuratam habebant, atque 
quae de iis narrabantur, fabulae erant. Quam ob causam Strabo 
diligentius quibus fontibus sibi sit utendum, quaerit atque in 
altera demum paragrapho eos sequitur auctores, quos fide dignos 
esse iudicat. In his nominatur Posidonius, quo paullo ante? 
scriptor item usus est. Laudat eum sane media demum para- 
grapho, sed proclivis est coniectura, eum etiam initium para- 
graphi ex eodem fonte hausisse. Quod verum esse maxime 
apparet ex eo loco, quo Strabo tractat quaestionem, quae est de 


1) Polybius III, 37. 38. — Strabo I, 2. 1. C. 14. 
2) Posidonius apud Strabonem VII, 2, 1. 2. C. 293. cf. Mueller fragm. 
Historicorum Graecorum III, p. 284. 


RAM LE 


Mysis.  Mysi in Asia habitantes a Thracibus originem ducere 
putabantur;! Moesi, de quibus hic ut de eadem gente sermo est, 
sero demum omnino innotuerunt. Cum Romani arma ferre coe- 
pissent in regiones illas remotissimas, tum demum aliqua eorum 
notitia pervenit ad Graecos Romanosque.? M. Lucullus anno 74 
urbes Graecas in ora Ponti sitas usque ad Istrum imperio Roma- 
norum subiecerat et, dum frater eius rem gerit contra Mithra- 
datem, usque ad Tanain atque Maeotidem progressus est. Etiam 
Moesorum gentem expeditione facta subegerat. Haec tradit Appia- 
nus,? addens, se in libris scriptorum praeterea nihil invenisse 
de expeditionibus contra Moesos susceptis eo quidem tempore, cum 
libera fuit res publica Romana. Tum igitur primum innotuerunt 
Moesi obtinuitque opinio, eos esse Thraces. Atque hos quidem 
Moesos quin statuat eosdem esse ac Mysos Homericos, qui initio 
in utraque Istri ripa sedes habuerant, Posidonius facere non 
posse sibi videtur. 


1) XII, 3, 3. C. 541 s. εἴρηται δ᾽ ὅτε χαὶ αὐτοὶ oí Μυσοὶ Θρᾳχῶν 
ἄποιχοί εἶσι τῶν νῦν λεγομένων Μοισῶν.  XII,8,3 C. 572 ὅτι τοὺς Ηυσοὺς 
oí μὲν Θρᾷχας, οἱ δὲ “υδοὺς εἰρήχασιν. 

2) I, 2. C. 14. ὁ μὲν (sc. 4Ζ“λέξανϑρος) τῆς σίας πολλὴν ἀνεχάλυψεν 
ἡμῖν ... οἱ δὲ Ῥωμαῖοι τὰ ἑσπέρια τῆς Εὐρώπης ... rd τε πέραν Ἴστρου 
τὰ μέχρι Τύρα ποταμοῦ. 

3) Appian. de rebus Illyr. C. 80. ηυσοὺς δὲ Μᾶρχος μὲν “εύχολλος, 
ὁ ἀδελφὸς ixiv(ov “ευχόλλου τοῦ Μιϑριδάτῃ πολὲμήσαντος, χατέδραμε, xal 
ἐς τὸν ποταμὸν ἐμβαλών, ἔνϑα εἰσίν ᾿Ελληνίδες ἕξ πόλεις Ηυσοὶς πάροιχοι, 

. cf. Strabon. VII, 6. C. 319. 

4) Appian. l. c. x«i πλεῖον οὐδὲν ηὗρον ἐπὶ τῆς Ρωμαίων δημοχρατίας 
ἐς Μυσοὺς γενόμενον, οὐδ᾽ ἐς φόρον ὑπαχϑέντας οὐδ᾽ ἐπὶ roD Σεβαστοῦ 
ὑπήχϑησαν ὑπὸ Τιβερίου τοῦ μετὰ τὸν Σεβαστὸν τοῖς Ρωμαίοις αὐτοχράτορος 
γενομένου. 

9) XII, 3, 3. C. 5418. cf. p. 5 n. 2. 

6) XII, 3, 26. C. 553 οὐδ᾽ ἂν Θρᾳχῶν τε χαὶ Μισῶν μνησϑεὶς τῶν 


πρὸς τῷ Ἴστρῳ αὐτὸν παρεσίγησεν, 


Quae Strabo in libro duodecimo! de Moesis affert, repetun- 
tur ex verbis Posidonii, quae hoc loco exscribuntur. 


lam constat in hac paragrapho praecipuum Strabonis fontem 
esse Posidonium; quaeritur tamen etiam nunc, utrum omnia 
hauserit ex illo. Qua in quaestione tractanda proficimus ex com- 


paratione locorum Strabonianorum, qui similiter sunt comparati ; 


unde fit perspicuum, scriptorem quaedam aut aliunde petivisse 
aut de suo addidisse. Inseruit enim Strabo commentationi, quae 
est de Mysis in par. 2, notas nonnullas breves de aliis gentibus, 
quas accuratius tractat in libro duodecimo;? hic exponit, ab 
Homero Mariandynos, Bebryces, Bithynos, Thynos non com- 
memorari? quod ex Apollodoro petitum esse apparet ex loco 
libri XIV.* Apollodorus igitur grammatieus praeter Posidonium 
in paragrapho nostra usui fuit Straboni. Illum enim in commen- 
tario catalogi navium copiose de omnibus his gentibus disputa- 
visse ipse Strabo dicit.5 Bryges vero et Phryges et Mysos Apollo- 
dorus tradit omnes eiusdem esse stirpis, atque hoc ex eo recepit 
Strabo in paragraphum 2.5 


Praeterea in textu verborum Posidonii exstat additamentum, 
quod de suo fecit Strabo, atque a sententiis aliunde petitis ipsa 


1) XII, 3, 3. C. 541 s. 

2) XII, 3, 20. C. 550 s. 

3) XII, 3, 27. C. 554. Ηαριανδυνοὺς δ᾽ οὗ, οὐδὲ Θυνοὺς οὐδὲ Bi$v- 
vobg οὐδὲ Βέβρυχας. cf. adnot. 2. — XIV, 5, 93. C. 578 Βιϑυνοὺς xci 
"Μαριανδυνοὺς ... μηδ᾽ ὠνομάσθαι ... x«i Βέβρυχες Φρυξί. 

4) Secundum XII, 3, 27. C. 554 ipsius Strabonis sententia, secundum 
XIV, 5, 23. C. 678 ab Apollodoro petita. 

5) XVI, 4, 26. C. 679 ᾿“πολλόδωρος δὲ τούτων uiv ἐφρόντισεν οὐδὲν, 
τοῖς δὲ ἑχχαίδεχα ἔϑνεσι προςτίϑησιν ἑπταχαιδέχατον, τὸ τῶν Γαλατῶν. 

6) Apollodor. ap. Strab. XII, 3, 20. C. 550 ὁμοίως δὲ καὶ Βρῦγοι χαὶ 
Βρύγες (Boíysc) καὶ «»ρύγες οἱ αὐτοί, καὶ Μιυσοὶ χαὶ Méoovec χαὶ Maovtg 


x«i ΜΜμήονες. 


verborum specie satis clare discernitur, nempe verba δοχῶ δὲ χαὶ 
τοὺς Magiavóvvovc. Quod ita se habere confirmatur argumento, 
ut ita dicam intestino: In libro XIL' scriptor ipse se de origine, 
natione, sermone huius gentis in fontibus nihil invenisse dicit; 
hinc facile explicatur, quod ipse conicit,? etiam Mariandynos 
esse Thraces. 

Praeter haec verba et additamentum illud ex Apollodoro 
petitum totam paragraphum Posidonii esse, quem ipse laudat in 
media paragrapho, statuendum nobis est.? Unus tamen restat 
locus, cuius de auctore dubitatio moveri possit: facere enim vix 
possumus, quin, legentes illud »bv* in enuntiato postremo con- 
iciamus primo, haec verba ipsa quoque ab ipso profecta esse 
Strabone. Quae coniectura quodammodo eo confirmatur, quod 
scimus, Strabonem illarum regionum notitiam habere non modo 
ex Posidonio, verum etiam ex sua ipsius percontatione.5 "Tamen 
conieeturam nostram veram non esse atque haec quoque verba 
Posidonio tribuenda esse apparebit, si comparaverimus locum 
quendam Posidonii* in libro septimo a Strabone allatum. . Utro- 
que enim loco non modo eaedem gentes, Boii, Scordisci, Teu- 
risci eodem ordine enumerantur, sed congruentia tanta est, ut 
et hic et illic addatur, alterum Tauriscorum nomen exstare, nempe 
Tauristarum. 

Iam ad eum finem pervenimus, ut dicamus, hanc para- 


graphum a Strabone petitam esse ex Posidonio, unam tamen 


1) XII, 3, 4. C. 542 τίνες δὲ χαὶ πόϑεν οὐδενὶ εἴρηται, οὐδὲ διά- 


λεχτος. 
XII, 3, 4. C. 542 ἔοιχεν οὖν χαὶ τοῦτο Θρᾷκιον ὑπάρξαι τὸ φῦλον. 


cf. Mueller fragm. hist. Graec. III, p. 2905. cf. etiam Strab. ὃ 4 
cf. Strabon. VII, 3, 11. C. 303 νῦν hie spectat ad ipsius Strabonis 


Strabo VII, 3, 4. C. 297 extr. et saepius. 
Posidonius ap. Strab. VII, 2, 2. C. 293, 


BL 


Apollodori sententiam et unum ipsius Strabonis additamentum 
textui inserta esse. 

Insequenti paragrapho sine ullo additamento exponitur, quid 
Posidonius de Mysis tradiderit. Praeter alia narratur, Thraces 
nonnullos, qui sine mulieribus vivere consueverint, sanctos haberi 
et inviolabiles; deinde exponit Posidonius, ab Homero propterea 
Thraces ἀβίους appellari, quod sine mulieribus vivere soleant; 
denique in tertio decimo Homeri! carmine legendum esse censet 
» Moesorum cominus pugnantium" pro ,,Mysorum cominus pugnan- 
tium.^ Hane Thracum descriptionem et Homeri verborum inter- 
pretationem recte se habere Strabo concedere nequit. Quod vero 
hoc loco dissentit a Posidonio, cavendum est, ne ita accipiamus, 
ut putemus, Strabonem omnino non probare rationem, quam in 
libro suo conseribendo secutus est Posidonius, quem, ut Strabo- 
nem, Stoicorum philosophiae addictum fuisse constat; ab Alexan- 
drinorum vero ratione et; ut ita dicam, principiis Strabonem 
omnino abhorrere notum est. 

Atque primum quidem Strabo mutationem lectionis in verbis 
Homericis sibi non probabilem videri dicit; ipse verisimile esse 
putat, prioribus temporibus illi genti fuisse Mysorum nomen, hoc 
vero nomen postea mutatum esse in Moesorum. Deinde Posido- 
nium parum recte interpretatum esse vocem Homericam ἄβιοι 
contendit. Exponit, hanc significationem statui non posse, quod 
constet, singulos Thraces plures feminas habere solitos esse, Quod 
verum esse ut demonstret, affert duos Menandri locos, cuius 
comoedias ei bene notas fuisse inde apparet, quod saepe ab eo 
laudantur,? et quod narrat,? Menandrum una cum Epicuro ephe- 
bum fuisse Athenis. In duobus, quos hoc loco affert Strabo ver- 


1) Hom. Tl. 13, 5. 
2) Strabo X, 2, 8. C. 452; X, 5, 6. C. 486; VII, 3, 12. C. 304; XIV, 


1, 15. C. 637. 


3) Strabo XIV, 1, 18. C. 638. 


10΄ “---- 


sibus Menandri legimus,! re vera singulos Thraces plures habuisse 
feminas eosque imunodice deditos fuisse Veneri. Idem constare 
etiam aliis testimoniis ipse Strabo dicit,? atque etiam nune pos- 
sumus afferre duos testes fide dignos: Herodotus? enim et Hera- 
clides Ponticus * tradunt, apud Thraces moris fuisse, ut singuli 
plures haberent mulieres atque etiam reliqua, quae hae eum re 
coniuncta sunt, ita se habere, ut a Strabone exponitur. 

Quod denique Posidonius contenderat, caelibes apud Thraces 
haberi pios erga deos, ei obicit Strabo, pietatem originem ducere 
ab ipsis feminis, quae viros ad precandum et cibo abstinendum 
impellant Hoe quoque ad confirmandum laudat duos Menandri 
locos.? — Omnia haee, quae contra Posidonium disputat Strabo, 
ex ipsius ingenio profecta esse maxime est probabile. 

Verbis extremis paragraphi 4 nos traduci ad ea quae sequun- 
tur, facile cognoscimus.  Nominantur enim duo fontes, Ποσει- 
δώνιος «ci ἄλλη Ἱστορία, unde paragraphum insequentem petitam 
esse apparet. Atque re vera in hae paragrapho facile dignoscun- 
tur duae partes, quarum in priore Strabo ea exponit, quae Posi- 
donius tradidit de Zamolxi, in posteriore ea addit, quae ipse 
percontatione accepit. 

Primus Zamolxin commemorat Herodotus,9 qui tradit, Getas 
unum tantum deum colere," Zamolxin, quem nonnulli Gebeleizem 


1) Meineke Fragm. com. Graec. IV, p. 232, VIII, a. b. (1841). 

2) Strabo VH, 3, 4. C. 297. 

3) Herodot V, 5, 6. 

4) Heraclides Ponticus de rebus publ. cf. Mueller fragm. hist. Graec. 
II, p. 220. 

Ὁ) Prior locus ἐπιτρέβουσι .... ἀνάγχη an itidem e Misogyne ductus 
sit, dubitari potest. Meineke fragm. com. Graec. IV, p. 165 s. (1841) adnot. 

6) Herod. 4, 94. 

4) Herod. 4, 94 οὐδένα ἄλλον ϑεὸν νομίζοντες εἶναι εἰ μὴ τὸν σφέ- 


TEpov. 


esse putent.!' Getae credebant,? animos suos post mortem ad 


illum venturos esse, atque hoc erat praecipuum in religione eorum, 
quod animum immortalem esse confidebant. 
Mirandum non est, quod Graeci, qui in ora Ponti habita- 


bant, ad eam cogitationem pervenerunt, ut putarent, hanc reli- 


gionem nihil esse, nisi doctrinam Pythagorae, qui animos immor- 
tales esse et per corpora migrare docebat. Item facile explicatur, 
quod sua sponte opinio in iis nascebatur, illam doctrinam ex ipsa 
Graecia translatam esse ad rudes illas gentes. Quod cum sibi 
finxissent et crederent, Graeci Pontici fabulam excogitaverunt,? 
qua quomodo illa doctrina ad illos pervenisset, exponerent. 
Secundum hanc fabulam Zamolxis fuit Sami servus Pytha- 
gorae, qui, cum eius doctrinam penitus cognovisset, in patriam 
reversus eam cum popularibus suis communicaverat. Totam nar- 
rationem, qualem Herodotus a Graecis Ponticis accepit, nihil fere 
esse, nisi simplicem eorum coniecturam facile apparet. Quod 
si quis negare vellet, statuendum ei esset, Zamolxin Graecis 
aperuisse, cur occultus in caverna subterranea habitavisset, qua 
re populares deceperat,* ut iis animum immortalem esse persua- 
deret. Ipse Herodotus* anceps haeret hac de re; neque vult 


1) Herod. 4, 94 οἱ δὲ αὐτῶν τὸν αὐτὸν τοῦτον νομίζουσι Γεβελέϊζιν. 

2) Herod. l.c. ᾿41ϑανατίζουσι δὲ τόνδε τὸν τρόπον οὔτε ἀποϑνήσχειν 
ἑαυτοὺς νομίζουσι, ἱέναι δὲ τὸν ἀπολλύμενον παρὰ Ζάμολξιν δαίμονα. 

3) Herod. 4, 95 ὡς δὲ ἐγὼ πυνϑάνομαι τῶν τὸν “Ἑλλήσποντον οἱχεόν- 
των Ἑλλήνων xci Πόντον, τὸν Ζίέμολξιν τοῦτον ἐόντα ἄνθρωπον δουλεῦσαι 
ἐν Σάμῳ, δουλεύσαι δὲ Πυϑαγόρῃ τῷ Μνησάρχου. ἐνθεῦτεν δὲ αὐτὸν γενό- 
μενον ἐλεύϑερον χρήματα χτήσασϑαι συχνά, χτησάμενον δὲ, ἀπελϑεῖν ἐς τὴν 
ἑαυτοῦ, ἅτε δὲ χαχοβίων τε ἐόντων τῶν Θῤηΐχων xci ὑπαφρονεστέρων, τὸν 
Ζάμολξιν τοῦτον etc. Idem testantur Hellanicus et lexicographi eum sequen- 
tes Hesychius, Suidas, Photius, Eudocia v. Zamolxis. 


4) cf. Herod. 4, 95. 
5) Herod. 4, 96 ᾿Εγὼ δέ περὶ uiv τούτου χαὶ ro? χαταγαίου οἰχήματος 


οὔτε ἀπιστέω, οὔτε ὧν πιστεύω τι λίην, 


CMSQA E Lapis 


reicere totam narrationem, neque ut eam prorsus veram esse 


credat a se impetrare potest, Postremo confitetur,! sibi Zamolxin 
multo ante Pythagoram vixisse videri. Neque vero diiudicare 
audet, utrum Zamolxis homo an deus indigena apud Thraces 
fuerit.? 

Strabo? contra stat a parte Graecorum Ponticorum atque 
etiam Zamolxin, servum Pythagorae, longa itinera usque in 
Aegyptum ὁ facientem et quarum rerum in his notitiam sibi 
comparavit, popularibus tradentem fingit. Hic igitur Zamolxis 
est magister Thracum, multarum magnarumque rerum peritus. 
Atque eandem de eo opinionem invenimus iam apud Platonem.* 
Socrates enim, postquam in exercitu Potidaeam obsidente stipendia 
fecit, Athenas reversus in dialogo, cui Charmides inscribitur, 
narrat, se in castris a Thrace quodam ex numero medicorum 
Zamolxis, qui homines immortales reddere posse dicantur, car- 
men didicisse, quo morbi pellantur. Sive haec narratio est 
vera, sive a Socrate ficta, id certum est, iam hoc loco, ut 
apud Strabonem, ita sermonem esse de Zamolxi, ut eum 
magistrum Thracum fuisse statuatur Cum hac de Zamolxi 
opinione congruit Diodorus Siculus,9 qui etiam propius ad Stra- 
bonis sententiam accedit, statuens Zamolxin apud Thraces simi- 


1) Herod. l. c. δοχέω δὲ πολλοῖσι ἔτεσι πρότερον τὸν Ζάμολξιν τοῦτον 
γενέσϑαι Πυϑαγόρεω. 

2) Her. 1. c. Εἴτε δὲ ἐγένετό τις Ζάμολξις ἄνϑρωπος, εἴτ᾽ ἐστὶ δαίμων 
τις Γέτησιν οὗτος ἐπιχώριος, χαιρέτω. 

3) VII, 3, 5. C. 297 τὰ δὲ χαὶ παρ᾽ Alyvnt(ov πλανηϑέντα καὶ μέχρι 
δεῦρο. 

4) Strabon. l. c. 

5) Plato Charmides 9, 13. 

6) Diod. Sie. I, 94. παρὰ μὲν γὰρ roig pievoig Ζαϑραύστην ioro- 
ροῦσι τὸν ἀγαϑὸν δαίμονα προςποιήσασϑαι τοὺς νόμους αὐτῷ διϑόναι, παρὰ 
δὲ τοῖς ὀνομαζομένοις Γέταις τοῖς ἀπαϑανατίζουσι Ζάμολξιν ὡσαύτως τὴν 


xoi» Ἑστίαν, παρὰ δὲ τοῖς Ιουδαίοις Μωυσῆν τὸν Ιαὼ ἐπικαλούμενον ϑεόν. 


lem obtinuisse locum atque Mosem apud Iudaeos. Plane idem 
enim indicat Strabo, narrans, Zamolxin, cum Thracibus omina 
interpretatus sit, hanc ob causam magna auctoritate floruisse et 
apud principes et apud populum, atque sacerdotem factum esse 
dei maxime a Getis culti. Idem, ut Zamolxin legum latorem 
fuisse statuatur, invenimus apud Porphyrium,! qui omnia cultus 
religionisque instituta apud Thraces ab eo profecta esse contendit. 
Ut Strabo, sic etiam Porphyrius narrat, Zamolxin complura de 
astronomia praecepta popularibus suis tradidisse. Atque Antonius 
Diogenes, cuius libro fonte utitur Porphyrius,? tradit,? socium 
Zamolxis, Astraeum, apud Getas magna auctoritate floruisse. 
Quae si comparamus proclive est conicere, illo nomine Astraei 
significari nihil nisi notitiam caeli et siderum. 


lis quae narrat Strabo, supplentur quodammodo ea, quae 
tradit Herodotus et quae excogitata erant a Graecis Ponticis. 
Mirum vero est, quod Strabo mentionem non facit immortalitatis 
animi, quam Zamolxis Getas docuisse fertur, eo magis mirum, 
quod epitheton ab Herodoto usurpatum ,, τοὺς ἀπαϑανατίζοντας “ 
paene cognomen Thracum factum erat,* et hac doctrina Zamolxin 
optime meritum esse de Thracibus omnes fere consentiunt. Quae 
res necessitudinem quandam habet cum altera, nempe quod Strabo 
narrationem de caverna subterranea, in qua versatus sit Zamolxis, 
plane aliter intelligit atque Herodotus et reliqui scriptores. Id 
quoque, Zamolxin regi Thracum persuasisse, ut imperium secum 


1) Porphyrius vit. Pyth. ed. Kiessling T. II, p. 26. 28: Ἣν δ' αὐτοῦ 
χαὶ ἕτερον μειράχιον, ὃ ἐκ Θρᾷχης ἐχτήσατο, ᾧ Ζάμολξις ἣν ὄνομα... ἀγα- 
πῶν δὲ αὐτὸν ὁ Πυϑαγόρας, τὴν μετέωρον ϑεωρίαν ἐπαίδευσε, τά τε περὶ 
ἱερουργίας καὶ τὰς ἄλλας εἷς ϑεοὺς ϑοησχείας. 

2) οἵ, Erwin Rohde, der griechische Roman und seine Vorlüufer. Leipz. 
1876. p. 250 ss. et p. 253 adn. 2. 

3) Diog. ap. Phot. cod. 166 p. 110 Bekk. 

4) Diod. Sic. 1. c. 

partiretur, nusquam nisi apud Strabonem traditur. Denique, quod 


narrat Strabo et Jamblichus,! Thraces diversos coluisse deos con- 
gruere non videtur cum reliquis testimoniis. Sed si reputaverimus, 
quae fuerint Graecorum his de rebus opiniones, facile intelligemus, 
quomodo faetum sit, ut etiam Thracibus diversorum deorum cul- 
tus tribueretur. Postremo Strabo addit, semper unum inventum 
esse apud Thraces virum, qualis erat Zamolxis, eumque regi 
semper adfuisse et regem consilio suo adiuvisse; JBoerebistae 
aetate hoc officio functum esse Decaeneum. 


His duobus viris regnantibus Dacorum regnum subito maxime 
florere coeperat, cum usque ad illud tempus vix nomen eorum 
innotuisset; quarto demum saeculo, eum in comoediis Menandri 
servorum personae saepe nominibus ,Daos' et ,Getes' signi- 
fiearentur,? nomen gentis in Graecorum notitiam pervenisse veri- 
simile est. In libris rerum scriptorum? primum commemoratur 
hoe nomen anno 109, quo Daci et Scordisci a Minucio victi sunt. 
Apud Strabonem * sermo est de tempore, quo gens illa, uni regi 
subdita, intra paucos annos ad inauditam pervenerit potentiam, 
quo Boerebista et Decaeneus institutis novis et ad deorum cultum 
et ad res publicas pertinentibus totam nationem quasi denuo 
creaverint. 


1) Jambl. v. Pyth. ed. Kiessling Lps. 1825, 8 p. 364. Ζώμολξις γὰρ 
Θρᾳξ ὧν ... x«i ταῦτα παιδεύσας τοὺς Γέτας χαὶ γρώψας αὐτοῖς τοὺς νόμους, 
μέγιστος τῶν ϑεῶν ἔστι παρ᾽ αὐτοὶς. — Strabon. VII, 3, 5. C. 297 ἱερέα 
χατασταϑῆναι τοῦ μάλιστα παρ᾽ αὐτοῖς τιμωμένου ϑεοῦ, Herod. 4, 94 


οὐδένα ἄλλον ϑεὸν νομίζοντες εἶναι εἰ μὴ τὸν σφέτερον. 


2) Strabo VII, 3, 12. C. 304. 


3) Zippel, die rómische Herrschaft in Illyrien bis auf Augustus p. 213 ss. 
Lp. 1878. 


4) VII, 3, 11. C. 303 s. 


Hos autem viros floruisse tum, cum Romae Sulla erat dictator, 
tradit Jordanes,! qui duobus locis hae de re provocat ad testimo- 
nium Dionis Chrysostomi. Ab hoc igitur,? quem has res ex 
Getarum narratione novisse probabile est, Sulla commemoratus 
erat. Nonnulla de florenti regni Dacorum statu et de expedi- 
tionibus eorum, quas suscipiebant ad fines proferendos et de 
tempore, quo haec acta sint, comperimus ex Borysthenica Dionis 
oratione. Ex hac, quam intra annos 90 et 96 habitam esse con- 
stat,* concludere nobis licet, expeditiones illas factas esse aetate 
Caesaris. Quis fuerit dux Dacorum in his expeditionibus, com- 
perimus ex verbis Strabonis, nempe Boerebista, qui commemoratur 
in extremis ὃ 5 verbis. Contra eum ἃ Caesare expeditionem 
apparatam esse certiores nos facit Strabo. Regnante viro illo 
strenuo eiusque consiliario, Decaeneo, timendum erat, ne Daci 
Romanorum imperio damnum afferrent. Inde a Ponto paene 
usque ad mare Adriaticum fines eorum Romanos attingebant, 
atque exercitus Boerebistae ducentorum milium armatorum fuit. 
Caesar, cum bene intelligeret, quantum ab hac parte periculum 


Romanis immineret, non multo ante mortem consilium ceperat, 


1) Jordanes de origine actibusque Getarum C. 11 dehinc regnante 
Gothis Burvista Diceneus venit in Gothiam, quo tempore Romanorum Sylla 
potitus est principatu. 

2) Jordanes C. 5. 9. 

3) cf. Teuffel, Gesch. der róm. Lit. IV. Aufl. Lpz. 1882. 8 485, 3: 
Die gelehrten Citate bei Jordanus gehen auf Cassiodor oder dessen Quellen 
zurück. So die Erwühnung des Strabo, Josephus, der beiden Dio, nümlich 
des Cassius und des Chrysostomus, welche Cassiodor für identisch hielt. — 
cf. C. Schirren, De ratione quae inter Jordanem et Cassiodorium intercedat. 
(Fleckeisen J. 1862, Bd. 85). 

4) Zippel l. c. p. 219; Hertzberg, Geschichte Griechenlands unter den 
Rómern 2, p. 187 s. 


5) Strabo VII, 3, 13. C. 305. 

ex Macedonia bellum suscipere eontra Dacorum regnum poten- 
tissimum, sed hoc consilium abiecerat, ut videtur, quod in ipso 
Dacorum regno rerum mutatio tanta est facta, ut tum quidem 
non verisimile esset, Dacos imperio Romanorum pericula allaturos 
esse. In postremis ὃ 11 verbis narrat Strabo, quomodo vitam 
finierit Boerebista. Priusquam Romani exercitum contra eum 
mitterent, regno pulsus erat. Duae res, quae a Strabone in 
verbis insequentibus commemorantur, particulis «oi δὴ et τότε δὲ 
satis clare seiunguntur; illo v?» significat scriptor suam ipsius 
aetatem, adverbio τότε illud tempus, quo regnum Dacorum divide- 
batur, quod factum est initio imperii Augusti, multo ante Lentuli 
expeditionem. 

Si ea, quae adhuc disputata sunt, breviter comprehendimus, 
eum Zippelio statuendum nobis esse videmus, Strabonem expedi- 
tionem bellicam, cuius mentio fit in ὃ 11, eandem esse putare 
atque de qua verba facit in S 5, h. e. eam, quam Caesar sus- 
cepturus erat et Boerebistam annis 49 —44 maxima floruisse 
potentia, qua similiter atque paullo post magnus eius adversarius 
privatus est. 

In 8 6 Strabo redit ad disputationem de Mysis idque nunc, 
ut se vertat contra Apollodorum et Eratosthenem, quorum prin- 
cipia eum omnino non probare supra dictum est.! 

Tota fere S 6 fragmentum est Apollodori, sumptum ex prae- 
fatione libri alterius commentarii, quo ille instruxit catalogum 
navium. Videmus ex hoe fragmento, auctorem in tractandis ver- 
bis Homeri plerumque sequi Eratosthenem. Quid ab hoc, quid 
ab illo profectum sit, cum aliqua probabilitate diiudicari vix 
poterit. 

Exeunte S 6 et in S 7 exponit Strabo, quid ipse sentiat de 
iis, quae Apollodorus et Eratosthenes tradiderunt; reprehendit eos 


1) ef. Berger, geogr. fragm. des Eratosthenes p. 29. 


PERI adire 


maxime propterea, quod in verbis Homeri tractandis, interpretan- 
dis, mutandis immodice versati sint. 


Mirum vero est, quod Strabo tam sibi non constat, ut ea, 
quae hoc loco disputatione satis copiosa vituperat, altero loco ! 
plane recte se habere confiteatur. In verbis eius duo fragmenta 
dignosci possunt, quae aut Eratostheni aut Apollodoro tribuenda 
sunt: σιροὔϑεντο μὲν γὰρ ... νεωτέρους et Σχυϑῶν μὲν γὰρ 
μεμνῆσϑαι ... γῆς ὄντας. 

Deinde Strabo in 8 7 satis multis verbis refutat id, quod 
Apollodorus contendit, Homerum Scytharum nullam habuisse 
notitiam. Ut suam sententiam veram esse demonstret, primum 
affert testimonium Hesiodi in versu ab Eratosthene laudato. 


-Ai9iorág τε ἰίγυς τε ἰδὲ 
Σχύϑας ἱτιττημολγούς, 


atque deinde Aeschyli locum, qui plane congruit cum illo testi- 
monio: 


3 2 ἃ , 
ἀλλ᾽ ἱσπεσπτάχης βρωτῆρες εὔνομοι Σχύϑαι. 


Praeterea in verbis insequentibus etiam eam opinionem 
profert, quae vulgo de Scythis obtinebat apud Graecos, et in 
$ 8 compluribus aliis testimoniis etiam magis confirmat, recte 
Scythas ab Homero descriptos esse. 


In primis $8 9 verbis Strabo affert novum testimonium peti- 
tum ex quarto libro operis historici, quod Ephorus conscripsit de 
Europa. Tota fere paragraphus est epitome partis illius operis 
Ephori, cuius verba hie, ut in reliquis locis, ubi Ephorus a 
Strabone laudatur, obliqua oratione afferuntur. In hac quoque 
parte Strabo Ephorum secrevit a reliquis scriptoribus, atque 
omnino testimonium illius solet afferre in fine disputationis. Ex- 
tremis verbis Strabo Posidonii de Anacharsi narrationem veram 


1) XII, 3, 20. C. 553 ct. I, 1, 6. C. 4. 

esse se credere non posse confitetur et breviter comprehendit et 
repetit ea, quae demonstrare conatus est: Nune tandem in ὃ 10 
redit ad Apollodorum, qui, si Scytharum notitiam Homero abroget, 
rationem reddere debeat, quid sentiat de Mysis a poeta comme- 
moratis. 

Sie Strabo compluribus paragraphis ostendit, Apollodori et 
Eratosthenis sententiam omnino nullo niti fundamento atque 
Homero Scythas bene notos fuisse. Contrarium vero scriptum 
nvenimus in libro XII,! ubi quae Strabo hoc loco satis copiosa 
disputatione falsa esse demonstrare conatus est, optimo iure ab 
Apollodoro statui concedit. Dicit enim, Homerum neque Scy- 
tharum neque Maeotidis neque Istri habuisse notitiam inde appa- 
rere, quod nulla eorum mentio exstet apud eum. 


Paragrapho 11 Strabo redit, unde digressus erat; ad ipsam 
vero descriptionem topographicam occidentalis Ponti orae quinta 
decima demum paragrapho accedit. Initium capit ab ea parte, 
qua Ister in mare influit; inde septentrionem versus progreditur 
atque primum quidem describit oram, quae pertinet usque ad 
ostium Tyrae. Septem enumerat capita Istri, addens,? ab Ephoro 
quinque tantum afferri Cum Ephoro consentiunt duo quos 
habemus peripli,?? qui dicuntur; in quibus regio ubi Ister in 
mare influit, multo accuratius describitur quam apud Strabonem. 
Hic enim nomen affert eius tantum capitis, quod maxime spectat 
ad meridiem, cui nomen esse ,sacri ostii^ dicit,* illi vero singu- 
lorum capitum nomina enumerant et accurate adnotant, quantum 


D) XII, 3, 26. C. 553. cf. I, 1, 6 C. 4. et supra p. 15. 

2) VII, 3, 15. C. 305 Ἔφορος δὲ πεντάστομον εἴρηχε τὸν Ἴστρον. οἵ. 
Dionysii Periegesis v. 299 ss. ap. Mueller, Geographi Graeci minores II, 
p. 119. 

3) Arriani Periplus Ponti Euxini ap. Mueller Geogr. Gr. min. I, p. 399. 
Anonymi Periplus Ponti Euxini ap. Mueller G. Gr. min. I, p. 419. 

4) Anon. Peripl. Ponti Eux. 1. 1. 

singula inter se distent Strabo ab eo capite, quod maxime 
spectat ad meridiem usque ad id, quod ab altera parte extremum 
est, viam esse trecentorum stadiorum tradit, cum singulorum in 
periplis intervallorum * summa sit ducentorum octoginta stadiorum. 
Strabonis descriptionem hic parum esse accuratam ea quoque 
docent, quae sequuntur. Dicit, ostia Istri et Tyrae distare non- 
genta stadia, omittit vero adnotare, a quo loco orae illius per 
trecenta stadia pertinentis in hac computatione initium ceperit. 
Admodum verisimile est, eum initium capere a media Ora, quae 
continet Istri capita, h. e. centum et quinquaginta stadia ad 
meridiem versus a capite Istri, quod vocatur ψιλὸν στόμα.3 Hinc 
enim auctor peripli, cuius nomen ignoramus, tradit, viam esse 
septingentorum et quinquaginta stadiorum usque ad turrim Neo- 
ptolemi, quae vocatur, atque ab hac turri usque ad Tyrae ostium 
centum et viginti stadiorum. Strabo autem putat5 turrim Neo- 
ptolemi sitam esse ad ostium Tyrae, itaque et secundum auctorem 
peripli et secundum Strabonem illa abest nongenta stadia ab 
ostio Istri. Minime tamen cum his computationibus consentit 
Artemidorus. Anonymus enim peripli auctor a Tyra usque ad 
Cremniscos esse viam ducentorum et quadraginta stadiorum tradit, 
Artemidorus vero intervallum bis tantum esse vult, h. e. quadrin- 
gentorum octoginta stadiorum. $Si quis igitur etiam ea quae in 
periplo" sequuntur ab Artemidoro petita esse? putat, statuendum 


1) Anon. et Arriani Per. 1.1. (60 -]- 40 -]- 60 - 190 stadia). 

2) cf. adn. 1. 

3) ef. Neumann, Die Hellenen im Scythenlande p. 352 adn. 3. 

4) Secundum Anonymi periplum (Mueller G. Gr. min. T, p. 418 8 63). 
VII, 3, 16. C. 306. 
Mueller G. Gr. min. I, p. 418 S 63. 
Mueller G. Gr. min. I 1.1. 
cf. Mueller G. Gr. min. I, p. 419, 8 63 adn. et Anonymi (vulgo 
Chii) orbis descriptio adn. ad v. 797 ap. Mueller G. Gr, min. I, 

ei est, Artemidorum totam viam ab Istro usque ad Tyram non 
minus mille ducentorum sexaginta stadiorum esse tradidisse, cum 
Strabo nongenta stadia esse doceat. Iam constat Strabonem hoc 
non petivisse ex Artemidoro; aecedit, quod ille in hac parte orae 
describenda, ut supra dictum est, nequaquam magna utitur dili- 
gentia, cum sciamus, Artemidori diligentiam, imprimis in numeris 
stadiorum enotandis, maximam fuisse.! 

Arrianus tradit? totam oram inde ab eo Istri capite, quod 
maxime ad septentrionem spectat, usque ad portum Isiacorum 
desertam esse et nomine carere, atque ne Strabo quidem ullius 
loci nomen affert usque ad Tyram. Artemidorus? vero hanc oram 
admodum aecurate describit et quoad fieri potest, rationem habet 
gentium prope habitantium; Strabo ab ostio Istri sine mora 
transit ad ostium Tyrae. Α meridie praeter turrim Neoptolemi 
et oppidum Hermonactis* in Tyram invehitur atque pervenit ad 
urbem Niconiam,* deinde Ophiusam,9 ad urbem e regione illius 
sitam. In duobus, quos ante oculos habebat Strabo, fontibus de 
distantia horum oppidorum ab ostio Tyrae diversa tradebantur; 
in altero viam esse centum et quadraginta, in altero centum et 
viginti stadiorum scriptum erat. Quam difficultatem ita removere 


1) Marcian. epit. peripl. Menipp. Geogr. Gr. min. rec. Mueller I, p. 5606. 
Mortuídugog δὲ ὁ ᾿Εφέσιος γεωγρώφος κατὰ τὴν ἑχατοστὴν ἑξηκοστὴν ἐννά- 
την ᾿Ολυμπιάδα γεγονὼς (104—101 a. Ch. n.) — τῆς μὲν ἀχριβοῦς γεωγρα- 
φίας λείπεται, τὸν δὲ περίπλουν τῆς ἐντὸς Ἡραχλείου πορϑμοῦ 
ϑαλάσσης καὶ τὴν ἀναμέτρησιν ταύτης μετὰ τὴς προσηχούσης 
ἐπιμελείας ἐν ἕνδεχα διεξῆλθε βιβλίοις, ὡς σαφέστατον καὶ 
ἀχριβέστατον, περίπλουν τῆς χαϑ' ἡμᾶς ἀναγρώψαι ϑαλάττης. 

2) Ap. Mueller Geogr. Gr. min. I, p. 297. 

3) Anon. Peripl. ap. Mueller G. Gr. min. I, p. 418 8 63. 

4) Anon. Peripl. l.l. cf. Ptol. III, 10. ' 

5) Anon. Peripl. l.l. Νιχώνι ὃν. 

6) Alterum eius nomen .erat.,Tyras.^ Plin. ἢ. n. IV, 26 urbem recen- 
tiore tempore ita nominatam esse tradit. 


HEUTE NUMAE 


conatur Neumann,' ut coniciat, postea sedem urbis Ophiusae 
mutatam eamque propter locum et caelum parum salubre trans- 
latam esse in locum altiorem et magis ad meridiem spectantem; 
sic factum esse, ut Strabo centum et quadraginta stadia apud 
Ephorum, centum et viginti apud recentiores scriptores inveniret. 
Duo illi peripli,?? quorum in utroque auctores ab septentrione ad 
meridiem versus progrediuntur, habent minorem numerum. 


Exeunte paragrapho Strabo mentionem facit insulae Leucae, 
quam quingenta stadia ab ostio Tyrae abesse dicit;? re vera 
distantia multo est minor. Anonymus* peripli auctor quadringenta 
stadia eam abesse scribit, sed hic quoque numerus nimius est. 
Videmus, ne hie quidem auctorem, quo utitur Strabo satis 
magnam praestare diligentiam. Iam superiore loco Strabo* ipse 
satis diverso modo exposuit, ubi sita sit illa insula. 


Ut ora ab Istro usque ad Tyram pertinens, ita etiam ea, 
quae est inter Tyram et Borysthenem parum accurate describitur 
a Strabone. De distantia locorum semel tantum loquitur, adnotans, 
a Tyra ad Borysthenem esse viam sexcentorum stadiorum. Quo- 
modo ad hane computationem pervenerit cum aliqua probabilitate 
sic explicari posse videtur. De singulorum locorum intervallis 
in fontibus suis eadem invenit, quae legimus in Arriani* et 
Anonymi? auctoris periplo. Secundum illum a Borysthene usque 


ad sinum, qui vocabatur λεμὴν ᾿Ισιαχῶν erat via quadringentorum 


quadraginta stadiorum, secundum hune inde usque ad Niconiam 
trecentorum stadiorum. De his septingentis et quadraginta stadiis 


1) Neumann, Hellenen im Scythenlande p. 358 adn. 2. 

2) Mueller Geogr. Gr. min. I, 1.1. cf. Neumann l.l. p. 360 adn. 
3) II, 5, 22. C. 125. 

4) Ap. Mueller Geogr. Gr. min. I, p. 419 8 65. 

5) cf. adn. 3, p. 42. 

6) Ap. Mueller G. Gr. m. I, p. 397 8.31. 

1) Ap. Mueller, 1l. 1. p. 417 8 61. 


EL a 


Strabo centum et quadraginta sibi deducenda esse putat, cum 
Niconiam centum et quadraginta stadia adverso flumine ab ostio 
Tyrae abesse credat.| In hac computatione non reputat, in fonte 
suo auctorem a septentrione ad meridiem provehi? Primo nominat 
in 8 17 Strabo Borysthenem, post hunc Hypanin, qui magis ad 
occidentem solem situs? minoris est momenti. Ad illum sita erat 
urbs Olbia, colonia Milesiorum, secundum Strabonem ducenta, 
secundum Anonymum peripli auctorem * ducenta et quadraginta 
stadia a mari distans. Hoc loco scriptor relicta topogrophica orae 
descriptione duabus paragraphis quae sequuntur, tractat gentes 
regionum illarum et exponit, qualis ibi sit natura caeli. 

De ipsa ora Strabo satis breviter disputavit, nihil fere praeter 
ostia Istri, Tyrae, Borysthenis commemoravit, ne haec quidem 
satis accurate illustravit. Vel hanc ob causam descriptionem 
illam petitam esse non posse ex periplo Artemidori, supra iam 
dictum est; accedit, quod numeri intervalla locorum significantes 
magnopere inter se differunt. Saepissime vero Strabo consentit 
cum periplo Anonymi auctoris, cuius verba saepe sunt referenda? 
ad Seymnum, qui sua hausit ex Ephoro. Quae cum ita sint, 
credat quis, Strabonem quoque Ephoro usum esse auctore, atque 
haec coniectura eo confirmatur, quod illum Ephori descriptionem 
eius orae partis, qua Ister in mare influit, ante oculos habuisse 
constat; laudatur enim diserte Ephorus in hac parte.* 

Quae Strabo de gentibus illarum regionum exponit, ex sua 
ipsius scientia addidisse videtur, praeterquam quod Posidonium 


1) 816, C. 306. 

2) A Niconio usque ad Tyram secundum Anonymum, qui in descri- 
bendo a septentrione ad meridiem progreditur, via est triginta stadiorum. 
cf. Neumann 1.1. p. 360 adn. 

3) cf. Strabo II, 4, 14. C. 107. 

4) Ap. Mueller G. Gr. min. I, p. 407. cf. Herod. IV, 78, 

5) Neumann 1. l. p. 358. 

6) Strabo VII, 3, 15. C. 305. 


eum sequi probabile est in describendis Rhoxolanis,! quos putat 
sedes habere omnium maxime ad septentrionem spectantes. Certe 
satis. incommode narratio de bello ab Rhoxolanis gesto conexa 
est cum antecedentibus, atque similia infra? narrantur ex Posi- 
donio. Ipse Strabo addit descriptionem armorum et victus, quo 
in pace utantur. 

Paragrapho 18 qualis fuerit caeli natura inter Borysthenem 
et Maeotidem exponere incipit. Meliorem secutus esset ordinem, 
si prius topographice descripsisset hanc regionem; tum enim non 
coactus esset eadem repetere in paragrapho insequenti, qua 


descriptio satis accurata nobis proponitur. "Verisimile est, eum 


ea, quae exponuntur in 8 18 sie conexa invenisse cum antece- 
dentibus. Iam loeo superiore? de caelo huius regionis disputavit; 
narrat ibi idem de imperatore Mithradatis, quem hic Neoptolemum 
appellat, atque hic etiam vitis fit mentio. Quod denique narrat 
de hydriis gelu diruptis illic Eratosthenem tradentem facit,* atque 
omnino ea, quae de natura caeli illius regionis exponit, ex Era- 
tosthene petivisse videtur. Ipse Strabo nonnulla adiungit verba, 
quae hoc loco omnino apta non esse unusquisque sentit: 'z4réac 
δὲ δοχεῖ χ. v. À. 

In sequentibus Strabo redit ad ea, quae initio paragraphi 17 
exposuit atque oram topographice describere pergit. Mirum est, 
quod hanc partem accuratissime describit, cum eam, quae est 
inter Istrum et Borysthenem parum accurate ab eo tractatam esse 
viderimus. Ex stadiorum numeris frequenter allatis et ex tota 


1) ef. Dittenberger syll. inscr. Graec. I, p. 373, 15. 

2) Strabo VII, 4, 3. C. 309. 

9) II, 1, 16. C. 73. 

4) Eiusmodi observationes ad plantarum et animalium naturam perti- 
nentes saepe invenimus apud antiquos. of. Berger, die geogr. fragm. des 
Eratosthenes p. 184. 

9) Berger, Erat. p. 183 fr, III A 13. Strabo II, 2, 16. C. 74. 


describendi ratione perspicuum fit, eum fonte usum esse libro in 
peripli modum conscripto atque cum Strabo et Anonymus peripli 
auctor! plane consentiant inter se, facile concludimus, eos eodem 
usos esse fonte. Infra verba Strabonis et peripli inter se opposita 
leguntur, ita ut nihil mutatum sit in verbis peripli, in quo descriptio 
procedit a meridie ad septentrionem: 


Strabo VII, 3,19 C. 307 s. Anon. Peripl.? 
εἶϑ᾽ ὁ χίλλειος 
δρόμος ἁλιτενὴς 


) ἢ , m 3 , 
ἀτεό δὲ τοῦ ἀκρωτηρίου 


T n ,. " , € 
Ccuvocno 7L CO AEL 0 


χεῤῥόνησος᾽ ἔστι δ᾽ “χίλλειος δρόμος, 
γὰρ ταινία τις ὕστερ ἐστὶν ἢὼν (τουτέστιν 
ὅσον χιλίων αἰγιαλὸς) σφόδρα μαχρὰ 
σταδίων μῆχος ἐτεὶ χαὶ στενὴ διήχουσα τὸν 
τὴν ἕω, πλάτος δὲ τρόπον ἐττὶ σταδίους ᾳσ', 
τὸ μέγιστον δυεῖν μίλια oS, 

σταδίων ἐλάχιστον τὸ δὲ τελάτος ἔχουσα 
τεττάρων πλέϑρων, τετράτελεϑρον --- — 
διέχουσα τῆς ἑχατέρω- ἀφέστηκε δὲ 

Sev τοῦ αὐχένος ἠτεείρου τῆς ἠπείρου 
σταδίους ξξήχοντα ἀμμώ- σταδίους &, μίλια v. 
δης, ὕδωρ ἔχουσα ὀρυχ- χατὰ μέσον δὲ αὐτῆς 


τόν. xarà μέσην δ᾽ ὁ αὐχὴν ἰσϑμοειδὴς 


τοῦ ἰσϑμοῦ αὐχὴν ὅσον (τουτέστι στενώδης) τῇ 


, , . » , P 74 - - 
τετταράχοντα σταδίων ἠτεείρῳ (ἤτοι τῇ γῇ) 
ἂν i] M γ᾿ , , ^ , 
τελευτᾷ δὲ τερὸς ἄχραν συνάπτει ἐπὶ σταδίους 
ἣν Ταμυράχην χαλοῦσιν. μ' μίλια ε', γ', διήχων 
τὸ μῆχος. 
Neque Strabo neque Anonymus peripli auctor hane oram 


oculis viderunt; in peripli verbis notandum est, auctorem eius 


1) Ap. Mueller Geogr. Gr. min. I, p. 416 $ 57s. 
2) Ap. Mueller Geogr, Gr. m, I, p. 416 8 578. 

et verba Arriani et Strabonis, cuius numeros accurate sequitur, 
explicare studere videri. Sic ille, cum dicit ἀπὸ δὲ vo? ἀχρωτη- 
olov Ταμυράχης τταρήχκει ὁ 24 ylAAeLoG δρόμος, ὅττερ ἐστὶν ἢὼν, τοῦτ᾽ 
ἔστιν αἰγιαλὸς σφόδρα μιχρὰ καὶ στενὴ *. v. À. explicare vult 
verba Arriani,! apud quem mentio fit τοῦ ““χιλλείου δρόμου sed 
sermo est de ἠϊόνες, atque Anonymi verba χατὰ μέσην δὲ αὐτῆς 
(h. e. δρόμου 24yuÀAe(ov) αὐχὴν Ισϑμοειδὴς (τουτέστι στενώδης) 
τῇ ἠπείρῳ (ἤτοι τῇ γῇ) συνάπτει scripta sunt ad explicanda verba 
Strabonis, qui de eadem terrae lingua dicit διέχουσα τῆς ἑχατέ- 
ρωϑὲν τοῦ αὐχένος ἠτεείρου σταδίους ἑξήκοντα et eum locum, ubi 
lingua conexa est cum continenti terra, semper appellat τὸν τοῦ 
ἰσϑμοῦ αὐχένα.3 

Si Strabonis et Anonymi verba inter se opposita comparamus, 
apparet eos de natura et latitudine linguae illius et isthmi plane 
idem tradere; dissentiunt vero de longitudine stadii Achillei. 
Strabo eam mille fere stadiorum esse vult, sed vel hic numerus 
nimius est, nam ex Plinio,? qui de mensione multo accuratiore 
ab Agrippa cum Varrone communicata nos certiores facit, coni- 
perimus, eam sexcentorum quadraginta tantum fuisse stadiorum. 
Anonymus vero mille ducenta computat stadia a Tamyrace usque 
ad lucum Hecates. Huius, qui aberat a Borysthene ducenta 
stadia, Strabo non facit mentionem; videtur putavisse eum esse 
eundem atque lucum Achilis. Neumann utrumque Varrone 
auctore usum esse statuit; hunc enim apud Plinium eandem 
summam distantiae Borysthenis a Chersoneso Heracleotica tra- 
didisse. Fontem, quo Strabo hic usus est, fuisse librum confectum 
in modum peripli accuratis stadiorum computationibus instructi 


1) Ap. Mueller Geogr. Gr. m. I, p. 396 8 31 5. 
2) Neumann l. l. p. 366 adn. 1. 

3) Plin. h. n. IV, 12. 

4) Neumann 1. l. p. 371. 

9) Plin, hist. n. IV, 24. 26. 


supra dictum est. Sequentia,! in quibus Strabo ad Chersonesum 
Tauricam describendam transit, et quae ex eodem opere geographico 
petita esse manifestum est, confirmant coniecturam nostram. Ut 
supra dictum est,? imprimis Artemidorus apud homines antiquos 
notus erat propter accuratam distantiae locorum definitionem, atque 
ab eo petita esse, quae hoc loco apud Strabonem leguntur, veri 
est simile. Ad hanc coniecturam bene quadrat, quod Artemidorus 
in enotanda locorum distantia rationem habere solebat gentium 
prope habitantium.? Praeterea autem tota orae descriptio ita est 
comparata, ut aptissima sit in periplo: Ratio habetur locorum ad 
ancoras tenendas aptorum, adnotatur, quatenus navigiorum patiens 
sit mare, ubi sint insulae, vada, cautes, alia. Etiam eam ob 
causam nobis cogitandum est, Artemidoro auctore usum esse 
Strabonem, quod hie in ea quae sequitur orae parte describenda 
Ephesium secutus est. Fere certum autem est, rem ita se habere, 
quod infra? diserte laudantur Artemidori verba. Hic Strabo Tyram 
ἃ Chersoneso, quam ab omnium testimoniis discrepans Milesiorum 
esse coloniam contendit,9 4400 stadia abesse dicit; paullo accura- 
tius Anonymus peripli auctor 4420 numerat stadia. Varro, qui 
in definienda locorum distantia cum Artemidoro plane congruere 
videtur, 3960 stadia esse tradit, quae differentia quadraginta 
stadiorum in ora illa parum nota et admodum discissa nihil valet. 
Non quod differunt, sed quod congruunt apud ambos auctores 
numeri memorabile est. 


1) Strabo VII, 4, 1. 2. C. 308. 

2) cf. p. 40 adn. 1. 

3) Strabo VII, 3, 19. C. 308. 

4) cf. J. C. Neumann, Strabon's Landeskunde von Kaukasien Lp. 1883. 
5) VIL 4, 2. C. 308. 

6) cf. Neumann, die Hellenen im Scythenlande p. 381. 

7) Ap. Mueller Geogr. Gr. min. I, p. 418. 

8) Neumann, die Hellenen im Scythenlande p. 385 adn. 

Etsi singula optime describit Strabo, tamen quam incommode 
descriptionis partes sint conexae hic maxime apparet. Eam non 
ad ipsum Strabonem referendam, sed petitam esse ex periplo 
aliter adornato etiam hoc docet argumentum: Postquam sinum 
Carcinitem, qui a septentrione ad meridiem versus porrigitur! 
descripsit, relinquit descriptionem orae occidentalis Chersonesi 
Tauricae atque tum demum ad eam redit, postquam mentio facta 
est urbis Chersonesi. Interponit satis bonam ,,paludis putridae*, 
quae vocatur, descriptionem, quae tamen neque cum iis quae 
antecedunt neque cum sequentibus ullam habet necessitudinem. 
Invenit eam sine dubio alio loco apud Artemidorum, quem a 
septentrione ad meridiem progredi notum est, atque hic inserit, 
ubi in describendo pervenit ad angustum paludis isthmum. Sic 
factum est, ut describendi tenor interrumperetur, atque satis 
incommode scriptor ad Artemidori expositionem redit, ubi oram 
occidentalem describere pergere vult: ,Si evehimur, ad sinistram 
situm est parvum oppidum et alius Chersonesitarum portus^ In 


verbis antecedentibus sermo erat de palude putrida, hic intelle- 


gendum est: ,Si evehimur e Carcinite etc  Clarior denuo fit 
oratio mentione facta Chersonesi Heracleoticae. Excepto enuntiato 
postremo, quod addit ipse Strabo, tota paragraphus 2 ab Arte- 
midoro petita est. Altera insequentis paragraphi pars? ex Posi- 
donio hausta est, in altera redit ad Artemidorum, pergens, ubi 
eum exeunte paragrapho superiore reliquit h. e. ubi mentio fit 
urbis Ctenuntis. Post duo enuntiata ab Artemidoro petita denuo 
ipse inserit adnotationem, quam etiam loco superiore* invenimus; 
hanc Berger? magna cum probabilitate ad Eratosthenem referendam 


1) Quae fuerit Artemidori de Tanai sententia v. ap. I. C. Neumann 
L1. p. 831. 


2) Dittenb. syll. p. 373. 

3) Dittenb. syll. p. 372. Mueller fragm. hist. Graec. III, p. 264. 
4) II, 5, 22. C. 124. 125. 

9) Berger Erat, p. 9228, cf. praeterea 1. C. Neumann 1. 1, 


esse demonstravit. Mirum est, quod in distantia utroque Strabonis 
loco definita mille stadiorum differentia exstat! Denique Strabo 
duo adjungit enuntiata, quorum in priore mentionem facit montis 
Trapezuntis, in altero nonnulla affert de Bosporo Cimmerico, quae 


non multo ante? Posidonium tradentem fecit et quae postea? rur- 
sus commemorat. 


Quarta paragrapho denuo sequitur geographicum Artemi- 
dori opus, 

Quae usque ad hune locum accurate in peripli modum ela- 
borata apud Strabonem leguntur, ab Artemidoro petita esse sta- 
tuere nobis licet non modo ex argumentis adhuc allatis et inde 
quod fragmentum  Artemidori invenimus, sed etiam praecipue 
propterea, quod quin tota fere paragraphus insequens ab eo pro- 
fecta sit, omnino dubitari nequit, quamquam nomen Artemidori 
non affertur. Neumann? enim argumentatione admodum dilucida 
et probabili usus demonstravit, in loco prorsus nostro simili 
libri XI paragraphos 2— 9 maxima ex parte petitas esse ex 
Artemidoro. (Quo plenior sit disputatio mea, hi loci infra inter 
se oppositi leguntur: 


VII, 455. C. 310. XI, 2,1. ss. C. 492 sq. 
διαιρεῖ δὲ ὁ στενωτὸς ὅρων ὑπόχειται 
οὗτος (Sc. ó Κιμμεριχὸς τῆς Εὐρώπης χαὶ 
βόσπορος) τὴν ᾿4σίαν ἀπὸ τῆς “σίας ὃ Τάναϊς 

ς 


τῆς Εὐρώπης, χαὶ ὃ σεοταμός — . φέρεται 


Ταναὶϊς “τοταμὸς, χαταντι- μὲν οὖν ἀπὸ τῶν 


, -» 
χρὺ ῥέων ἀπὸ τῶν ἄρχτων ἀρχτιχῶν μερῶν 


» 
εις τὲ τὴν λίμνην χαὶ τὸ ... τὰς μὲν ἐχβολὰς 


στόμα αὐτῆς δύο δ᾽ ἔχει ἴσμεν (δύο δ᾽ εἰσὶν εἰς 


1) Berger, Erat. p. 332. adn. 1. 
2) VIL, 2, 2. C. 298. 
3) XI, 2, 5. C. 493. 
4) 1. C. Neumann 1. 1. p. 3285s. 


M 3 , , 
τὰς εἰς τὴν λίμνην ἐχ- τὰ ἀρχτιχώτατα μέρη 


βολὰς διεχούσας ἀλλήλων τῆς Π]Παιώτιδος, ἑξήκοντα 
ὅσων σταδίους ἑξήχοντα. σταδίους ἀλλήλων διέχουσαι).. 
ἔστι δὲ xal “τόλις ὁμώνυ- ἐπὶ δὲ τῷ ποταμῷ xoi τῇ 
μος τῷ ποταμῷ, μέγιστον λίμνῃ σπτόλις ὁμώνυμος oi- 
τῶν βαρβάρων ἐμτόριον. χεῖται Τάναϊς --- ἐμπόριον 
χοιγὸν τῶν τε ““σιανῶν xoi 
τῶν Εὐρωτταίων νομάδων 
σρόχειται δ᾽ ἐν ἑχατὸν σταδίους 
ἐντεῦϑεν (ab introitu 
Maeotidis) δ᾽ εὐϑυ- 


^ , - 
zÀoiq μὲν ἐπὶ τὸν Τάναϊν 


mw ιν , 
τοῦ ἐμπτορίου νῆσος ᾿1λωπεχία 


χατοιχία μιγάδων ἀνθρώπων... 


χαὶ τὴν χατὰ τὰς ἐχβολὰς 

γῆσον στάδιοι ὃδισ- διέχει δὲ τοῦ 

χίλιοι διαχόσιοι, στόματος τῆς Παιώ- 
μιχρὸν δ᾽ ὑπερ- τιδος εὐθυτιλοοῦσιν 
βάλλει τοῦ ἀριϑ- ἐγχεὶ τὰ βόρεια δισ- 
μοῦ τούτου τελέον- χιλίους χαὶ διακοσίους 
τι πταρὰ τὴν ᾿4σίαν. σταδίους ὃ Τάναϊς, οὐ τεολὺ 
δὲ τελείους εἰσί “ταραλεγομένῳ 
τὴν γῆν. 

In libro XI. Strabo et aliorum et suas sententias Artemidori 
verbis inseruit; hic sine ullo additamento illius descriptionem 
repetit. Quamquam paullo ante dixit, ostium Maeotidis appellari 
Bosporum Cimmerieum, idem repetere non veretur; hoc inde 
explicandum est, quod hoc loco novam Artemidori descriptionis 
partem, quae initium capit a Maeotide, sine ulla mutatione repe- 
tit. Latitudinis Maeotidis septuaginta stadiorum item mentio fit 
in libro XL, paludis ambitum esse novem milium stadiorum iam 
loco superiore! exposuit. Forma et magnitudo paeninsulae cum 


Peloponneso comparantur, atque tum descriptio topographica relin- 


1) Strabo II, 5, 23. C. 125. 

quitur. In paragrapho insequenti enumerantur oppida nonnulla, 
quae in bello a Mithradate gesto alicuius erant momenti.! 

Orae occidentalis maris Pontici restat adhuc ea pars, quae 
est inter Istrum et Byzantium, quam Strabo describit in capite VI. 
Initium capit ab Istro, nunc igitur a septentrione ad meridiem 
versus progrediens. Hoc quoque totum caput ab iis quae ante- 
cedunt et sequuntur satis clare eo discernitur, quod scriptum est 
in modum peripli accurate confecti. Memorabile est quod Strabo 
cum periplis* plane consentit de descriptione Salmydessi, de qua 
idem apud Scymnum? invenimus. Supra ostendimus, in iis parti- 
bus, quibus Strabo oram maris Pontici describit in modum peripli, 
in quo accurate enotantur locorum intervalla, eum. sequi Arte- 
midorum. A meridie item Artemidorum secutus est usque ad 
Byzantium, quod ipse dicit,* maxime igitur est verisimile, eum in 
describenda ea orae parte, quae inter illas sita est, eodem uti 
auctore, 5 


1) Dittenberger syll., p. 372. 

2) Ap. Mueller Geogr. Gr. m. I, 1.1. 

3) v. 727 ap. Mueller Geogr. Gr. m. I, p. 224. 
4) Strabon VII, fragm. 57. 

9) ef. Mueller G. G. m. I, p. 225 adn. ad 728, 


Vita. 


Natus sum Carolus Heilmann, Borusso-Hassus, Altazellae 
die XVIII mensis Oct. anni h. s. LVII, patre Johanne, matre 
Carolina, e gente Rupp. Matrem praematura morte mihi ereptam 
esse, valde doleo. Fidei addictus sum evangelicae. Litterarum 
primordiis in puerorum ludo imbutus in gymnasium Hanoviense 
receptus sum.  Maturitatis testimonium assecutus Solitariae per 
sex menses seminarium praeceptorum frequentavi. Testimonio 


»pro schola^ munitus magister fui per tres annos in urbe, cui 
est nomen Hofgeismar. Ad persequenda studia auctumno a. 
LXXXI Berolinum me contuli, ubi universitatem  Fridericam- 
Guilelmam per unum semestre frequentavi. Docuerunt me vr. ill. 


Weiss, Steinmeyer, Messner, Plath, Huebner. Deinde 
Halas transmigravi, ubi per quinque semestria scholis interfui 
virorum illustrissimorum Schlottmann, Riehm, Jacobi, Bey- 
schlag, Kaehler, Hering, Koestlin, Tschackert, Duemm- 
ler, Neumann, Schmidt, Dittenberger, Krohn, Thiele, 
Haym, Kirchhoff. Seminariorum philosophici, historici, theo- 
logici sodalis fui. Ad exercitationes historicas et geographicas 
vv. dd. Neumann et Kirchhoff benigne aditum mihi permi- 
serunt. Quibus omnibus viris optime de me meritis debitam 


semper habebo gratiam. 


